— Перада мной ніколі не стаяла моўнай праблемы, — расказвае А. Міскевіч. – У нашым інстытуце многія карыстаюцца беларускай мовай, і гэта не стварае пэўных цяжкасцяў. Сваю дысертацыю я рыхтаваў і абараняў на рускай мове толькі таму, што крыху лягчэй, хутчэй можна было скарыстацца дасягненнямі калег з краін былога СССР. А яшчэ – з павагі да кансультантаў, карыфеяў навукі “старой школы”, якім у сілу паважанага ўзросту складана было б перабудоўвацца, унікаць у спецыфіку маіх распрацовак на беларускай мове. Добра валодаю англійскай мовай, сучаснаму вучонаму-фізіку без яе ведання цяжка было б арыентавацца ў нашай сферы. Пры падрыхтоўцы дысертацыі часам лавіў сябе на думцы, што на англійскай мове яна пісалася б хутчэй, чым на рускай. А ў жыцці і штодзённых зносінах з калегамі часцей карыстаюся беларускай. Мне так прасцей.